open-index/open-wikipedia-markdown huggingface dataset:
Tour du Limousin

Den **Tour du Limousin** an eng Etappecourse mam Vëlo, déi an der franséischer Regioun Limousin gefuer gëtt.

Vun 1968 bis 1974 war den *Tour du Limousin* eng Course fir d'Kategorie "Amateuren".

Zanter 2005 gehéiert den *Tour du Limousin* zum *[[UCI Europe Tour]]* an ass zanterhier an der Klass 2.1 agestuuft.

## D'Gewënner
* 1968: Pierre Martelozzo 
* 1969: Paul Gutty 
* 1970: Francis Duteil 
* 1971: Francis Duteil 
* 1972: Juri Dimitriev 
* 1973: François Dubreuil 
* 1974: Ryszar Szurkowski 
* 1975: Francis Campaner 
* 1976: Bernard Hinault 
* 1977: Bernard Hinault 
* 1978: Gilbert Chaumaz 
* 1979: Bernard Vallet 
* 1980: René Bittinger 
* 1981: Marc Madiot 
* 1982: Eric Salomon 
* 1983: Dominique Arnaud 
* 1984: Kim Andersen 
* 1985: Thierry Marie 
* 1986: Dominique Gaigne 
* 1987: Charly Mottet 
* 1988: Jean-Marc Manfrin 
* 1989: Thierry Claveyrolat 
* 1990: Martial Gayant 
* 1991: Michel Vermote 
* 1992: Eric Boyer 
* 1993: Charly Mottet 
* 1994: Jens Heppner 
* 1995: Andrei Tchmil 
* 1996: Laurent Brochard 
* 1997: Lauri Aus 
* 1998: Vincent Cali 
* 1999: Stéphane Heulot 
* 2000: Patrice Halgand 
* 2001: Franck Bouyer 
* 2002: Patrice Halgand 
* 2003: Massimiliano Lelli 
* 2004: Pierrick Fédrigo 
* 2005: Sébastien Joly 
* 2006: Leonardo Duque 
* 2007: Pierrick Fédrigo 
* 2008: Sébastien Hinault 
* 2009: Mathieu Perget 
* 2010: Gustav Larsson  
* 2011: Björn Leukemans 
* 2012: Yukiya Arashiro 
* 2013: Martin Elmiger 
* 2014: Mauro Finetto 
* 2015: Sonny Colbrelli 
* 2016: Joey Rosskopf 

## Um Spaweck
* Websäit vum ''Tour du Limousin'' 
* Resultater vum ''Tour du Limousin'' op der Websäit vu ''Mémoire du Cyclisme''
Rotarex

**Rotarex** ass eng lëtzebuergesch Gesellschaft, déi Gasventiller produzéiert.

Den Auguste Théodore Schmitz huet 1922 zu Lëntgen d'CEODEUX S.A. gegrënnt, eng Kuelestoffdioxid-Fabrick, déi geduecht war, fir de lëtzebuergesche Maart ze beliwweren. Domat war en Ufank vun deem gemaach, wat herno d**'Rotarex-Grupp** gouf.
No 1926 gouf ugefaangen, Ventiller fir Industriegasen a fir Feierläscher z'entwéckelen an ze produzéieren.

Rotarex entwéckelt a produzeiert hautdesdaags héichwäerteg Gasventiller, Uschlëss an Drockregler fir quasi all Zort Gas fir bal all Applikatiounen. Den Haaptsëtz ass nach ëmmer zu Lëntgen wou och d'Entwécklung gemaach gëtt. President ass de Jean-Claude Schmitz.

Donieft sinn och nach Fabricken am Ausland.

## Um Spaweck
* Websäit vun der Rotarex-Grupp
NGC 2997

Den **NGC 2997** ass eng Spiralgalaxie vum Typ Sc am Stärebild Antlia. Den NGC 2997 huet eng Flächenausdeenung vun 9.2' × 6.6' an eng visuell Magnitude vu +9,40&nbsp;mag.

## Kuckt och
PGC 29194

D**'Antlia-Zwerggalaxie** (Katalogbezeechnung **PGC 29194**) ass eng elliptesch Zwerggalaxie (Typ dE3) am Stärebild Antlia. Déi nëmme 5500 Liichtjoer grouss Galaxie huet eng Wénkelausdeenung vun 2,0 &times; 1,5 Bouminutten. Si läit op enger Distanz vu 4,6 Millioune Liichtjoer vun eis ewech an ass ee vun de wäitste Membere vun der Lokaler Grupp. Mat enger Hellegkeet vun nëmme 14,8 mag ass déi Galaxie net mat klengen Teleskopen ze gesinn.
D'Antlia-Zwerggalaxie gouf am Joer 1985 vun den Astronomen Harold G. Corwin, Gérard de Vaucouleurs an Antoinette de Vaucouleurs entdeckt. Eréischt 1997 gouf an engem Bericht déi méiglech Memberschaft zu der lokaler Grupp publizéiert.

## Um Spaweck
*  http://www.seds.org/~spider/spider/LG/ant_dw.html
Antelope-Canyon

Den ënneschten an den ieweschten **Antelope-Canyon** sinn zwéi kleng Canyons net wäit ewech vu Page am Coconino County am US-Staat Arizona.

Den Terrain mat de Canyons leien an der Navajo Indian Reservation, dem gréisste Reservat vun den nordamerikaneschen Diné-Indianer, och *Navaho* oder *Navajo* genannt.

Déi meescht Zäit sinn déi Canyons dréchen, an et kann een doduerch trëppelen. Wa Schliet ugekënnegt sinn, gëtt et do geféierlech. 1997 sinn am ënneschten Antilope-Canyon 11 Touristen erdronk.

Fir Touristen, a besonnesch fir Fotografen ass deen Ieweschte mat enger Längt vu 400 Meter an enger Déift vun iwwer 40 Meter eng Delikatess, well wann d'Mëttessonn an d'Labyrinthe schéngt, geheien d'Sandformen aussergewéinlech Faarfspiller.
Trofeo Matteotti

Den **Trofeo Matteotti** ass eng Vëloscourse vun engem Dag, déi zu Pescara (Regioun Abruzzen) an Italie gefuer gëtt.

Den Numm vun der Course ass zu Éiere vum sozialistesche Politiker Giacomo Matteotti (1885 - 1924), dee vun engem faschistesche Grupp ëmbruecht gouf.

Zanter 2005 gehéiert den *Trofeo Matteotti* zum *[[UCI Europe Tour]]* an ass zanterhier an der Klass 1.1 agestuuft.

## D'Gewënner

## Um Spaweck
* Websäit vum Trofeo Matteotti 
* Resultater vum Trofeo Matteotti op der Websäit vu Mémoire du Cyclisme
Spaghettimonster, dat flitt

D**'Spaghettimonster, dat flitt** (: Flying Spaghetti Monster, kuerz: FSM), ass d'Gottheet vum Physiker Bobby Henderson senger Spaassrelioun, déi hien am Joer 2005 gegrënnt huet. De Sënn dovu war, d'Pseudowëssenschaft vum Intelligent Design *ad absurdum* ze féieren. D'Membere bezeechne sech als "Pastafari". Nom Doud erwaart de Gleewegen, ënner anerem, e Béiervulkan an eng Stripperfabréck. D'Liewensmaxim ass "WWAPD?" ("What Would a Pirate Do?"), et ass eng Uspillung op de chrëschtleche Slogan "WWJD?" (*What would Jesus do?*)

## Iddi a Verbreedung

D'Iddi dovu war eng ëffentlech Diskussioun iwwer de Kreationismus an den USA unzereegen. Den Henderson ass der Meenung datt Relioun eng Privatsaach ass an net an d'Schoul gehéiert.

Dat Ganzt huet domat ugefaangen datt den Henderson en ëffentleche Bréif un d'Schouladministratioun vum Kansas geschéckt huet. An dësem Bréif geet et drëms datt d'"Léier" vum Spaghettimonster, dat flitt, genee wéi déi kreationistech Léier, an der Schoul geléiert soll ginn.

Zanterhier geet d'Zuel vun de Symphatisante rapid an d'Luucht. Haaptsächlech duerch d'Internet Bloggen huet sech ee weltwäite Reseau opgebaut.
 
Si sinn och bekannt fir hir provokativ Aktiounen, sou huet z.&nbsp;B. ee Blog versprach, datt deejéinegen dee beweise kéint datt Jesus net d'Kand vum Spaghettimonster dat flitt wier, géif 250&nbsp;000 US-Dollar gewannen. Spéider gouf d'Präisgeld souguer op 1 Millioun US-Dollar eropgesat. Domat wollte si weisen datt et onméiglech ass sou ee Bewäis virzebréngen.

## D'Situatioun zu Lëtzebuerg

Zanter dem 4. August 2007 gëtt et och zu Lëtzebuerg eng Sektioun, déi sech *FSM Lëtzebuerg - D'Kierch vum Fléiende Spaghettimonster* nennt.

Am Mee 2015 hu Vertrieder dovu gefuerdert, vum Staat unerkannt a finanziell ënnerstëtzt ze ginn, grad sou wéi aner Reliounen och. Mat deene Sue wéilte se ee "Pastatempel" am Norden, Süden, Westen an am Oste bauen an hir Paschtéier bezuelen, déi si "Kapitänen" a "Matrousen" nennen.

Et ass awer dovun auszegoen, datt dat eng Parodie ass. Zil dovu soll d'Trennung vu Kierch a Staat sinn. Si wëllen domat drop opmierksam maachen, datt d'kathoulesch Kierch zu Lëtzebuerg nach ëmmer e groussen Afloss huet, an datt déi staatlech Konventioune mat Reliounen net gerecht sinn.

Am Januar 2021 huet de Kultusminister Xavier Bettel d'Parlamentaresch Fro vum Marc Goergen negativ beäntwert, ob d'Adepte vum Spaghettimonster hir *Nuddelmassen* an engem Restaurant als *Lieu de culte* ofhalen dierften, well jo *Lieu-de-culten* no der Gesetzeslag Enn 2020 wärend der COVID-19-Pandemie weider opbleiwe konnten, wärend Gastronomiebetriber hu missen zoumaachen: Nëmme Gebailechkeeten, déi "exklusiv" als *Lieu de culte* funktionéiere géifen, géifen deem Krittär entspriechen.

## Literatur
* Bobby Henderson: *Das Evangelium des Fliegenden Spaghettimonsters*, Manhattan-Verlag 2007, ISBN 3-442-54628-1 / ISBN 978-3-442-54628-2

## Um Spaweck
* www.fsm.lu - FSM - Lëtzebuerg
* www.venganza.org – Homepage vum Bobby Henderson 
* www.das-fsm.de - FSM - Daitschland
Thomas Alva Edison

Den **Thomas Alva Edison**, gebuer den 11. Februar 1847 zu Milan (Ohio), a gestuerwen den 18. Oktober 1931 zu West-Orange, engem Township vum Essex County am US-Bundesstaat New Jersey, war en US-amerikaneschen Erfinder an Ingenieur.

Den Thomas Alva Edison war ee vun de produktiivsten amerikaneschen Erfinder an huet als techneschen Autodidakt méi wéi 2000 Apparater an technesch Prozedure sou wäit entwéckelt, datt hie se patentéiere konnt.

Scho mat 9 Joer huet den Thomas Alva Edison systematesch naturwëssenschaftlech Experimenter an de verschiddensten technesche Beräicher gemaach, déi hien duerch Geleeënheetsarbechte respektiv als Telegraphist finanzéiert huet.

1868 huet den Edison a verbesserten Telegraph patentéiert an domat säin éischt Patent ugemellt.

Nodeem den Thomas Alva Edison fir seng Erfindung vun engem neien Telegraph 40.000 Dollar krut, huet hien 1870 zu Newark eng elektresch Fabrick opgeriicht. 1876 huet hien zu Menlo Park e Fuerschungslaboratoire gegrënnt, dee geschwënn als *Erfinderfabrick* bekannt gouf.

1877 huet hien dem Bell säin Telefon verbessert an den éischte Phonograph entwéckelt

1878 huet hien d'elektresch Bir verbessert an eng Seriëfabrikatioun ugefaangen wat eng Verbreedung vum elektresche Liicht am private Secteur mat sech bruecht huet.

1880 huet hie als éischten en Dampschëff mat elektreschem Liicht ausgerëscht.

1882 huet hien zu New York dat éischt ëffentlecht Elektrizitéitswierk opgeriicht, dat schonn no e puer Méint de Stroum fir 5000 Stroosseluuchte geliwwert huet.

An engem weideren Atelier zu West Orange huet den Thomas Alva Edison 1889 déi éischt Lafbildkamera gebaut.

Den Edison huet sech och nach mat Methode befaasst wéi ee verschidden Äerzer mat Hëllef vu Magnéiten trenne kann. Hien huet och en Néckel-Eisen-Akku gebaut.

1883 huet hien, de spéider no him benannten Edison-Effekt, entdeckt.

Manner Succès hat den Edison, mat verschiddenen Iddien, déi hirer Zäit wäit viraus waren, wéi bei der Method fir an der Baubranche Fäerdegdeeler aus Bëtong hierzestellen déi dann op der Plaz nach just zesummegesat ginn oder bei den elektresche Lokomotiven.

## Um Spaweck
Mazda 121

De **Mazda 121 DB** war e kompakten Auto vu Mazda dee vun 1991 bis 1996 gebaut gouf an dee säi Virgängermodel ersat huet, deen um Ford Festiva baséiert hat. Den Auto ass a verschiddene Länner och ënner dem Numm "Autozam Revue" verkaaft ginn.

Den 121 konnt een als 4-Diere Sedan mat optionalem elektresch opklappbarem Daach kafen. Den Auto gouf et mat 1,3 an 1,5 Liter Motoren, an entweeder mat enger 4-Gang Automatik oder enger manueller 5-Gang-Boîte.

Dem Auto seng speziell Form huet dozou gefouert, datt en als "Bubble Car" bekannt gouf. Zu Lëtzebuerg ass awer de Spëtznumm "Eeërmuschel" méi wäit verbreet. En hat virun allem an Australie grousse Success, wou en a ville Zäitschrëften an Tëleereportage virkomm ass.

## Um Spaweck
Jürgen Peters

De **Jürgen Peters**, gebuer de 17. Mäerz 1944 zu Bolko/Oppeln an Oberschlesien, ass en däitsche Gewerkschaftsfonctionnaire an zanter 2003 President vun der IG Metall.

## Seng Ausbildung
Vun 1950 bis 1955 ass de Peters zu Hannover an d'Primärschoul gaangen a vun 1955 bis 1961 an d*Realschule*. Seng Ausbildung als Maschinneschlässer krut hien tëscht 1961 an 1964 bei der Rheinstahl Hanomag AG zu Hannover. Schonn a sengem éischten Ausbildungsjoer gouf e Member vun der IG Metall. A senger Léierzäit ass hien an d*'Berufsaufbauschule* gaangen an en huet mat der *Fachhochschulreife* opgehalen. Vun 1964 un huet e bei der Rheinstahl Hanomag AG als Maschinneschlässer geschafft. Duerno ass e bis 1969 an d'Akademie der Arbeit op Frankfurt um Main gaangen.

## Seng Gewerkschaftsaarbecht
De Peters war bei Hanomag als Jugendvertrieder an dobäi an der IG Metall-Betribsjugendgrupp aktiv. An de sechzeger Jore gouf hie President vum Uertsjugendausschoss vun der IG Metall Hannover.

Den 21. Abrëll 1976 koum de Peters an de Kommitee vun der IG Metall an der Filial Düsseldorf. Vun 1988 bis 1998 war e Bezierkschef vum Bezierk Hannover a vun 1998 bis 2003 Vizepresident vun der IG Metall.

Nodeem et zu engem Muechtkampf mam Vizepresident Berthold Huber koum, ass de Peters den 31. August 2003 zum President vun der IG Metall gewielt ginn.

De Peters leet 2.650 Mataarbechter an hie vertrëtt d'Interesse vu ronn 2,5 Millioune Membere vun der IG Metall.

## Parteipolitesches
De Jürgen Peters ass Member vun der SPD.

## Um Spaweck
* http://www.igmetall.de
Philippinnenaadler

De **Philippinnenaadler**, *Pithecophaga jefferyi*, huet fréier an de Bëscher an de Bierger op den Insele vun de Philippinnen gelieft, bis zu enger Héicht vun 1200 Meter. Haut ass en nach just op Mindanao, op Luzon, Leyte a Samar ze fannen.

Säi Kapp ass mat laange Plomme garnéiert, déi wéi eng Kroun opgeriicht kënne ginn. Säi Schniewel ass héich an op de Säite ofgeflaacht. Um Réck huet e schwaarz Plommen an um Bauch wäisser, mat donkele Sträifen. De Schwanz ass käschtebrong, an d'Féiss a Been si giel mat schwaarzen Krallen. De Männchen an d'Weibche gläiche sech. Si si bis 100&nbsp;cm laang an e Flillek huet 60&nbsp;cm. Si kréien e Gewicht bis zu 4,5 Kilo.

## Um Spaweck
*De Philippinnenadler op der "falke-journal" Websäit 
*De Philippinnenaadler op der "Rouder Lëscht" vun der IUCN 

## Um Spaweck
(311999) 2007 NS2

Den **(311999) 2007 NS<sub>2</sub>** ass en Trojaner deen um L<sub>5</sub> Punkt vum Mars kreest. E gouf de 14. Juli 2007 um spueneschen Observatoire vu La Sagra (Andalusien) entdeckt. Den Asteroid huet en Duerchmiesser vu ronn engem Kilometer.

No der am Joer 2007, ass den Astronomen opgefall datt den 2007 NS2 schonn op Fotoe vun 1998 ze gesinn ass. E war deemools awer net als Trojaner vum Mars erkannt ginn.

## Kuckt och

* (5261) Eureka

## Um Spaweck
* Solar Systems Dynamics der NASA, JPL Small-Body Database: 2007 NS<sub>2</sub>
* Minor Planet Center: MPEC 2007-O09: 2007 NS2
* Bild der Wissenschaft: ''Ein neuer Weggefährte für den Mars'' vum 25. Juli 2007
NGC 3314

Den **NGC 3314** ass d'Bezeechnung vun zwou interaktive Galaxien am Stärebild Hydra. Den NGC 3314 huet eng visuell Magnitude vu +14,00&nbsp;mag an eng Wénkelausdehnung vun 1,5' mal 0,7'.

## Entdeckung
D'Galaxie NGC 3314 gouf de 24. Mäerz 1835 vum britteschen Astronom John Herschel entdeckt.

**[[Koordinaten]]** (Equinoxe 2000)
* Rektaszensioun: 10 37 12.00
* Deklinatioun: -27°41'00.0"
## Kuckt och

## Um Spaweck
*  Hubble Heritage
*  GoBlack
*  Astronomy Picture of the Day
*  DSS Images for NGC 3300 through NGC 3399
*  SIMBAD Query
*  SEDS
*  NASA/IPAC EXTRAGALACTIC DATABASE
(216) Kleopatra

Den **(216) Kleopatra** ass en Asteroid vun der Haaptasteroidenceinture, deen den 10. Abrëll 1880 vum Johann Palisa entdeckt gouf. Den Himmelskierper gouf no der alegyptescher Herrscherin Kleopatra genannt.

De Kleopatra beweegt sech tëscht 2,0892 (Perihel) astronomesch Eenheete bis 3,4979 AE (Aphel) op enger exzentrescher Bunn ëm d'Sonn. D'Bunn steet 13,1346° schréi zur Ekliptik an d'Bunnexzentrizitéit ass 0,2521.

Radarobservatiounen hunn erginn, datt den Asteroid Kleopatra eng onreegelméisseg längelzeg Form huet an un eng Hondsschanck erënnert. Mat den Ausmoosse vun 217 × 94 × 81&nbsp;km (+- 25&nbsp;%) gehéiert en zu de gréissten Asteroide vun der Haaptceinture. Wéinst der staarker Reflexioun vun de Radiowelle gëtt ugeholl, datt et sech beim Kleopatra ëm en differenzéierten Asteroid mat engem Eisen-Néckel-Kär, engem Silikatmantel an enger Silikatkuuscht handelt. Déi baussenzeg Uewerfläch ass méiglecherweis aus dem Mineral Enstatit opgebaut, engem Material, aus deem och eng Grupp vu Steemeteoriten, d'Enstatit-Chondritte besteet http://echo.jpl.nasa.gov/~ostro/kle/index.html.

## Kuckt och

* Lëscht vun den Asteroiden
Hydra (Stärebild)

D**'Waasserschlaang** (latäin **Hydra**) ass e Stärebild südlech vum Himmelsequator.

## Beschreiwung
D'Hydra ass dat gréisst Stärebild um Nuetshimmel. Et erstreckt sech ënner den Déierekreeszeechen Kriibs, Léiw a Virgo, a ka vun eise Breeten aus am Fréijoer déif um südlechen Horizont gesi ginn.

D'Hydra ass kee markant Stärebild, well déi meescht vu senge Stäre liichtschwaach sinn. Nëmmen den Haaptstär Alphard ass mat 1,98m opfälleg hell.

## Geschicht
Déi „weiblech“ oder grouss Waasserschlaang gehéiert zu de Stärebiller aus der anticker griichescher Astronomie, déi schonn dem Ptolemäus bekannt waren.

Am 16. Joerhonnert gouf déi „männlech“, südlech oder „Kleng Waasserschlaang“ (lat. Hydrus) agefouert. Dat Stärebild steet sou wäit südlech, datt et an Europa net ze gesinn ass.

## Himmelsobjeten
### Stären

Den α Hydrae ass e Stär, deen orange liicht an zu der Spektralklass K3 gehéiert. Hien ass ronn 177 Liichtjoer vun eis ewech. 
Den Numm „Alphard“ ass arabesch *al farad*, wat souvill heescht wéi „Déi déi eleng steet“. Eng aner Bezeechnung ass *Cor Hydrae*, „Häerz vun der Waasserschlaang“.

### [[Duebelstär]]en

Den ε Hydrae ass en Duebelstäresystem op enger Distanz vun 100 Liichtjoer.

Den τ1 Hydrae erschéngt am Teleskop als Duebelstär. Tatsächlech handelt et sech ëm en „opteschen“ Duebelstär, deem seng Komponenten net duerch Gravitatioun verbonne sinn, mä nëmme visuell vun der Äerd aus gesinn an enger Richtung leien.

De 27 Hydrae ass e Méifachstäresystem, bei deem dräi Stären ëm ee kollektive Schwéierpunkt kreesen.

### Verännerlece Stären

Den R Hydrae ass e pulsiounsverännerleche Stär vum Typ Mira op enger Distanz vu 500 Liichtjoer. Am Maximum erreecht hien eng Hellegkeet vun 3,5m, am Minimum fält d'Hellegkeet op 10,9m erof. D'Hellegkeet variéiert mat enger Period vu ronn 387 Deeg. Opzeechnungen hu gewisen, datt d'Period am 18. Joerhonnert mat ronn 500 Deeg méi laang war.

Den U Hydrae läit op enger Distanz vun 2.000 Liichtjoer. Seng Hellegkeet ännert mat enger Period vu ronn 450 Deeg. Am Maximum erreecht hien eng Hellegkeet vu 4,7m an ass mat bloussem A ze gesinn. Am Minimum fält seng Hellegkeet op 6,2m erof. Wärend sengem Minimum ass hien opfälleg rout, mä nëmme mat engem Teleskop ze gesinn.

De V Hydrae ass en déifroude Stär vum Typ Mira. Seng Hellegkeet variéiert tëscht 6,5m an 12,5m.

### [[Messier-Katalog|Messier]]- an [[New General Catalogue|NGC]]-Objeten

De M 48 ass en oppene Stärekoup op enger Distanz vun 2.500 Liichtjoer.

De M 68 läit 30.000 Liichtjoer ewech an ass e Kugelstärekoup.

De M 83 ass eng Spiralgalaxie vum Typ Sc a läit 15 Millioune Liichtjoer vun eiser Sonn ewech.

Den NGC 3242 ass e planetareschen Niwwel op enger Distanz vun 3.000 Liichtjoer. Bei héijer Vergréisserung ass hien als gréng Scheifchen am Teleskop ze gesinn. Well säi Wénkelduerchmiesser um Himmel ongeféier deem vum Planéit Jupiter entsprécht, gëtt hien och *Dem Jupiter säi Geescht* genannt.

Den NGC 3314 besteet aus zwou interaktive Galaxien op enger Distanz vun 140 Millioune Liichtjoer.

## Kuckt och

## Um Spaweck
Sigma-Hydriden

D**'Sigma-Hydride** sinn e Meteorstroum, dee vum 3. bis de 15. Dezember ze gesinn ass. Bis zu sengem Aktivitéitsmaximum den 12. Dezember erreecht en nëmmen eng kleng Aktivitéit vun 2 Meteore pro Stonn.

De Radiant vun de Sigma-Hydriden läit ronn 10 Grad ëstlech vum Stär Procyon. Wéinst dem Radiant, deen no beim Himmelsequator läit, sinn d'Sigma-Hydride weltwäit ze gesinn.
## Kuckt och

* Meteorstréim
Gran-Sasso-Tunnel

De **Gran-Sasso-Tunnel** ass de längsten Autobunnstunnel mat zwéi Réier an Europa. 

Duerch den Tunnel leeft d'Autostrada 24, op der Streck tëscht Colledara an der Provënz Teramo an Assergi an der Provënz L'Aquila an den Abruzzen an Italien.

Den nërdleche Rouer ass 10.173 Meter laang an de südlechen huet 10.176 Meter.

Den Tunnel geet ënner dem Massiv vum Gran Sasso erduerch.

## Um Spaweck
Friedrich Engels

De **Friedrich Engels**, gebuer den 28. November 1820 zu Wuppertal-Barmen, a gestuerwen de 5. August 1895 zu London, war en däitsche Sozialpolitiker a Philosoph.

Als Jong vun engem gutt situéierten Industrielle krut de Friedrich Engels eng Ausbildung als Geschäftsmann. Duerno huet hien nieft sengem Militärdéngscht (1841-42) zu Berlin Philosophie studéiert. Hien huet Kontakt mat de sougenannte Lénkshegelianer opgeholl. Ënner dem Pseudonym *F. Oswald* huet hie kritesch Texter iwwer Literatur, Relioun a Philosophie geschriwwen.

Wärend senger Beruffsausbildung a sengem Papp senge Betriber zu Manchester (1842-44) huet hien d'Liewens- an d'Aarbechtskonditioune vun den Textilaarbechter gesinn.

De Friedrich Engels krut souwuel duerch dem Georg W. F. Hegel seng Usiichten, wéi och duerch dem Ludwig Feuerbach säin *[[Das Wesen des Christentums]]* eng materialistesch Astellung. Als iwwerzeegte Sozialist huet hie mat senge Wierker *Umrisse zu einer Kritik der Nationalökonomie* an *Die Lage der arbeitenden Klasse in England* (1845) déi éischt Analys vun der kapitalistescher 
Wirtschafts- a Gesellschaftsuerdnung verfaasst.

## De Friedrich Engels an de Karl Marx
Schonn 1842 hat de Friedrich Engels de Karl Marx kennegeléiert an ass him e ganzt Liewe frëndschaftlech verbonne bliwwen. 1845/46 hu si zesummen "Die deutsche Ideologie" verfaasst, eng zäitgenëssesch Analys vun der deemoleger däitscher Philosophie.

1847 si si dem Bond vun de Gerechte bäigetrueden, dee si an de Bond vun de Kommunisten ëmgewandelt hunn. Si hunn 1847-48 an der Erwaardung vun de sozialisteschen Ëmwälzungen hiert Wierk "Kommunistisches Manifest" geschriwwen.

Wärend der Mäerzrevolutioun vun 1848 sinn de Friedrich Engels an de Karl Marx an Däitschland hanneschtgaangen a si hunn zu Köln d*'Neue Rheinische Zeitung* gegrënnt.

1849 huet den Engels sech un den Opstänn a Baden an an der Pfalz bedeelegt. Nom Enn vun dësem Revolutiounsversuch ass den Engels nees zeréck an England gaangen.

## Um Spaweck

* zeno.org E groussen Deel vu sengem Wierk kann hei online studéiert ginn.
BIL Participations

**BIL Participations** S.A. ass eng op der Lëtzebuerger Bourse cotéiert Investitiounsgesellschaft déi 1992 an Luxempart ëmbenannt gouf.
 
D'BIL Participations war e Genre Spinn-Off vun der Banque internationale à Luxembourg (BIL). An dëser Gesellschaft goufen deemools der Bank hir Participatiounen a grousse Lëtzebuerger Gesellschaften zesummegeluecht. Dozou hunn Aktië vun der CLT, der SES, der Cegedel, der Cargolux an der Luxair gehéiert.

Doduerch datt d'BIL Participations dunn op d'Bourse bruecht a bal zur Hallschent verkaaft gouf, huet d'Bank kënnen hir Participatiounen zu Geld maachen. Dëse Schrëtt ass domat z'erkläre gewiescht, datt den deemolegen Aktionär vun der BIL, de Groupe Bruxelles Lambert vum Albert Frère, d'Rentabilitéit vun der Bank wollt an d'Luucht setze fir d'Bank ob hiert d'Kärgeschäft ze konzentréieren.

1992 huet d'BIL e groussen Deel vun hiren Aktien an der BIL Participations (52&nbsp;%) un e Grupp Investisseure verkaaft mat un hirer Spëtzt de Le Foyer Finance, d'Mammegesellschaft vun der Versécherungsgesellschaft Foyer.
Audiolux

**Audiolux** S.A. war eng op der Lëtzebuerger Bourse cotéiert Investment-Gesellschaft.

D'Audiolux gouf am Dezember 1987 op Initiativ vun der Lëtzebuerger Regierung gegrënnt mam Zil, déi eenzel Lëtzebuerger Aktionären am Kapital vun der Compagnie luxembourgeoise de télédiffusion (CLT) ze regroupéieren "*en vue de former le principal ancrage luxembourgeois de la CLT*".

Am November 1995 gouf d'CLT allerdéngs vun der Bourse geholl no enger Opération publique d'échange vun Audiofina, enger vum Albert Frère sengem Grupp kontrolléierter Holding déi op der Bourse cotéiert war. Wéi 1997 d'CLT-UFA duerch d'Fusioun vun der CLT mat den Tëleesaktivitéite vu Bertelsmann gegrënnt gouf, ass d'Participatioun vun der Audiolux an der neier Societéit en plus nach méi kleng ginn. D'Operatioun Audiolux huet du kee Sënn méi gemaach.

D'Aktionären (Luxempart 29,3&nbsp;%, BGL 14,7&nbsp;%, Paribas 13,9&nbsp;%, BCEE 12&nbsp;%, SNCI 12,18&nbsp;%, Le Foyer 4,09&nbsp;%, La Luxembourgeoise 2,94&nbsp;% plus Klengaktionären) hunn dunn decidéiert der Gesellschaft en neit Liewen ze ginn. Amplaz d'Audiolux einfach opzeléisen, huet d'Luxempart decidéiert, d'Gesellschaft z'iwwerhuelen, se op der Bourse ze loossen an de Klengaktionären ze proposéieren, weider an déi "nei" Audiolux z'investéieren. No där Operatioun, wou déi al Aktionäre mat Audiofina-Aktien a Boergeld ausbezuelt gi sinn, hat d'Luxempart eng Participatioun vun 73,1 Prozent an der Audiolux.

D'Audiolux gouf duerno benotzt fir an den "TMT"-Secteur z'investéieren, also Telekommunikatioun, Medien a Technologie. D'Audiolux war sou direkt an indirekt Aktionär vun RTL Group, der SES, Utopia Group, Firstmark Communications Luxembourg a Vox Mobile.

Am Joer 2007 gouf d'Audiolux duerch eng offre publique de rachat d'actions komplett vu Luxempart iwwerholl. D'Klengaktionäre kruten offréiert, hir Aktië géint Boergeld an Aktië vun der SES an RTL Group zeréckzeginn. Dës OPRA war e Succès an den 1. August 2007 gouf d'Audiolux vun der Bourse geholl.

2011 gouf d'Audiolux duerch eng "Fusion-Absorption" mat der Luxempart opgeléist.
Mauléon (Deux-Sèvres)

**Mauléon** ass eng franséisch Gemeng am Departement Deux-Sèvres an der Regioun Nei-Aquitaine.

D'Gemeng Mauléon ass 1965 entstanen aus der Fusioun vun de fréiere Gemenge Châtillon a Saint-Jouin. Zu der Gemeng gehéieren d'Uertschaften La Chapelle-Largeau, Loublande, Moulins, Rorthais, Saint-Amand-sur-Sèvre, Saint-Aubin-de-Baubigné a Le Temple
Pietra di Bismantova

D**'Pietra di Bismantova** ass eng opfälleg Fielsformatioun an den nërdlechen Apenninen an Italien. Se läit um Territoire vun der Gemeng Castelnovo ne' Monti an der Provënz Reggio Emilia an der Regioun Emilia-Romagna. Et ass e schmuele Platto, mat géie Fielswänn déi sech schaarf vun der koppeger Bierglandschaft ofzeechnen.

## Geologie
D'Pietra ass aus kallekhaltege Sedimentssteng, déi am Miozän um Fong vum Mier iwwer Mergelen opgekéipt goufen. Am Gestengs fënnt ee Mollusken, déi typesch fir en tropescht Klima sinn.

De Platto ass ongeféier 1&nbsp;km laang, 240 Meter breet, a steet an der Moyenne 300 M iwwer der Landschaft eraus. D'Spëtz vum Fiels läit op enger Héicht vun 1.047 Meter.
Mauléon

**Mauléon** ass:

* eng Gemeng am franséischen Departement Deux-Sèvres, kuckt **[[Mauléon (Deux-Sèvres)]]** ;
* eng Gemeng am franséischen Departement Pyrénées-Atlantiques, kuckt **[[Mauléon-Licharre]]**.
Arrondissement Angoulême

Den **Arrondissement Angoulême** ass eng franséisch administrativ Andeelung am Departement Charente an der Regioun Nei-Aquitaine.

Den Haaptuert ass Angoulême.

Den Arrondissement setzt sech aus 16 Kantonen zesummen:
*Canton d'Angoulême-Est
*Canton d'Angoulême-Nord
*Canton d'Angoulême-Ouest
*Canton d'Aubeterre-sur-Dronne
*Canton de Blanzac-Porcheresse
*Canton de Chalais
*Canton de La Couronne
*Canton de Gond-Pontouvre
*Canton de Hiersac
*Canton de Montbron
*Canton de Montmoreau-Saint-Cybard
*Canton de La Rochefoucauld
*Canton de Ruelle-sur-Touvre
*Canton de Saint-Amant-de-Boixe
*Canton de Soyaux
*Canton de Villebois-Lavalette
Arrondissement Cognac

Den **Arrondissement Cognac** ass eng franséisch administrativ Andeelung am Departement Charente an der Regioun Nei-Aquitaine.

Den Haaptuert ass Cognac.

Den Arrondissement setzt sech aus 9 Kantonen zesummen:

*Canton de Baignes-Sainte-Radegonde
*Canton de Barbezieux-Saint-Hilaire
*Canton de Brossac
*Canton de Châteauneuf-sur-Charente
*Canton de Cognac-Nord
*Canton de Cognac-Sud
*Canton de Jarnac
*Canton de Rouillac
*Canton de Segonzac
Arrondissement Confolens

Den **Arrondissement Confolens** ass eng franséisch administrativ Andeelung am Departement Charente an der Regioun Nei-Aquitaine.

Den Haaptuert ass Confolens.

Den Arrondissement setzt sech aus 10 Kantonen zesummen:

*Canton d'Aigre
*Canton de Chabanais
*Canton de Champagne-Mouton
*Canton de Confolens-Nord
*Canton de Confolens-Sud
*Canton de Mansle
*Canton de Montembœuf
*Canton de Ruffec
*Canton de Saint-Claud
*Canton de Villefagnan
Appoloniakapell zu Kaalber

D**'Appoloniakapell zu Kaalber** ass eng kathoulesch Kapell, déi zur Par Clierf Saint-Benoît, zum Dekanat Norden an zu der Gemeng Klierf gehéiert.

D'Patréinesch vun der Kierch ass d'helleg Appolonia, där hiert Fest den 9. Februar gefeiert gëtt.

D'Kierch steet op der Haaptstrooss, dem CR339.

## Geschicht
Bis de 7. Mee 2017 war et eng Kapell vun der Par Hengescht. Zur Par Hengescht hunn ausser der Kapell vu Kaalber och nach d'Parkierch vun Hengescht an d'Filialkierch vu Fëschbech gehéiert.

## Kuckt och
* Lëscht vu reliéise Gebaier zu Lëtzebuerg
* Lëscht vun de Lëtzebuerger Paren
* Lëscht vun de fréiere Lëtzebuerger Paren

## Um Spaweck

* Websäit vun der Par Clierf Saint-Benoît
* D'Fënstere vun der Kapell vu Kaalber op der Websäit vun der ''Stiftung Forschungsstelle Glasmalerei des 20. Jh. e.&nbsp;V.'' 


Kierch Kaalber.jpg|D'Kapell vun Norde gesinn
Kapelle Kalborn 02.jpg|D'Kapell vun Oste gesinn
Kapelle Kalborn 03.jpg|Agank vun der Kapell
Crater (Stärebild)

De **Becher** (Latäin: **Crater**) ass e Stärebild südlech vum Himmelsequator.

## Beschreiwung
De Crater ass e klengt Stärebild nërdlech vun der Hydra (Waasserschlaang). D'Stärebild besteet aus enger onschäinbarer Grupp vu Stären ëm déi 4. Gréissteklass.

Déi bescht Zäit fir eng Observatioun sinn d'Méint Mäerz bis Mee.

## Geschicht
De Crater gehéiert zu den 48 Stärebiller aus der anticker Astronomie, déi schonn dem Ptolemäus bekannt waren.

Am Ufank vum 17. Joerhonnert huet een am Stärebild de „Kelch vum Leed Christus“ gesinn. Déi Bezeechnung huet sech allerdéngs net duerchgesat.

## Himmelsobjeten

### Stären

Den δ Crateris ass den hellste Stär am Crater. Hie läit 90 Liichtjoer vun eis ewech. De Stär liicht giel a gehéiert zu der Spektralklass K0.

Den zweethellste Stär, den α Crateris, ass 174 Liichtjoer vun eiser Äerd ewech. Säin Numm „Alkes” ass arabesch a bedeit „Krou“.

### [[Duebelstär]]en

Den γ Crateris ass en Duebelstäresystem, dee 84 Liichtjoer wäit ewech läit.

### [[Verännerleche Stär|Verännerlech Stären]]

Den R Crateris ass en hallefreegelméissege verännerleche Stär vun der Spektralklass M7. Seng Hellegkeet schwankt an engem Zäitraum vun 160 Deeg tëscht 9,8 bis 11,2 m.

Den SV Crateris huet d'Bezeechnunge Gliese 425 oder *Abts Stär*. Mat enger Distanz vu 44 Liichtjoer gehéiert hien zu der Noperschaft vun eiser Sonn.

### [[Messier-Katalog|Messier]]- an [[New General Catalogue|NGC]]-Objeten

Am Crater sinn dräi Galaxien, déi scho mat einfachen Teleskopen ze gesi sinn.

Den NGC 3511 ass eng Spiralgalaxie vum Typ SBbc, déi mer op hir Säitekant gesinn. Si gehéiert zum Galaxiëkoup Abell 1060. Hir Ausdeenung um Himmel ass 4 × 1 Bouminutt.

Den NGC 3887 ass eng Balkespiralgalaxie vum Typ SBc mat engem Duerchmiesser vun 3,5 Bouminutten.
 
Den NGC 3981 ass eng Galaxie vum Typ SBbc. D'Galaxie gouf am Joer 1785 vum Wilhelm Herschel entdeckt.

## Kuckt och

## Um Spaweck
NGC 3511

Den **NGC 3511** ass eng Balkespiralgalaxie vum Typ SBc a läit am Stärebild Crater (Becher). 
Den NGC 3511 gouf den 21. Dezember 1786 vum Wilhelm Herschel entdeckt.
## Kuckt och
Arrondissement Parthenay

Den **Arrondissement Parthenay** ass eng franséisch administrativ Andeelung am Departement Deux-Sèvres an der Regioun Nei-Aquitaine.

Den Haaptuert ass Parthenay.

Den Arrondissement setzt sech aus 8 Kantonen zesummen:

*Canton d'Airvault 
*Canton de Mazières-en-Gâtine
*Canton de Ménigoute 
*Canton de Moncoutant 
*Canton de Parthenay 
*Canton de Saint-Loup-Lamairé 
*Canton de Secondigny 
*Canton de Thénezay
Amalfiküst

Am Mëttelmier, tëscht Neapel a Salerno, verleeft d**'Amalfiküst** (it: costiera amalfitana).

Ausser der Haaptuertschaft Amalfi leien och nach Ravello, Atrani, Scala, Cetara, Furore, Conca dei Marini, Maiori, Minori, Vietri sul Mare, Praiano an Positano un der Amalfiküst. D'Uertschaften Atrani, Maiori, Minori, Vietri sul Mare a Positano stoussen direkt un d'Mier.

Laanscht d'Küst féiert eng Strooss, d'Küstestrooss *Amalfitana*, mat ville Kéieren, déi haaptsächlech an der Saison duerch de staarken Touristeverkéier schwiereg ze befueren ass.

## Literatur

## Um Spaweck

*  Informatiounen iwwer d'Amalfiküst mat Fotoen
SES

**SES** ass zu Lëtzebuerg d'Ofkierzung fir ë.&nbsp;a.:
* de Satelittebedreiwer SES;
* d'Waassersyndikat SES (*[[Syndicat des eaux du Sud]]*).
La Luxembourgeoise (Finanzgesellschaft)

D**'Compagnie Financière La Luxembourgeoise** (uganks **La Luxembourgeoise**) ass eng lëtzebuergesch Société anonyme där hir Haaptaktivitéit zanter 1989 dora besteet, 60 Prozent vum Kapital vun de Versécherungsgesellschafte *[[La Luxembourgeoise]] Société Anonyme d'Assurances* a *La Luxembourgeoise-Vie Société Anonyme d'Assurances* ze halen. Déi 40 aner Prozent an de Versécherungsgesellschafte ginn zanter 1989 vun der Spuerkeess gehalen.

La Luxembourgeoise S.A. huet awer och e méi breede Participatiouns-Portefeuille, an deem ënner anerem 15 Prozent vun der BIP Investment Partners leien.

D'Aktionäre vu La Luxembourgeoise S.A. sinn d'Grënner-Famille vun der Versécherungsgesellschaft, déi 1920 gegrënnt ginn ass. D'Initiativ hat deemools de fréiere Staatsminister Hubert Loutsch, deen den éischte President gouf. Aner Grënner waren déi fréier Ministeren Edmond Reiffers, Guillaume Soisson a Jean-Baptiste Sax zesumme mat enger Rei Deputéiert a Buergermeeschteren aus dem ländleche Raum, zemools aus der Géigend ëm Riedgen. Bei de Grënner war och de spéidere Minister Aloyse Hentgen, deem seng Nokomme bis haut d'Grupp leeden. D'Aktionariat vun der Luxembourgeoise gouf an den 1970er, wéi d'Gesellschaft Verloschter gemaach huet, restrukturéiert. D'Kapital ass awer weider an den Hänn vu Privatleit an de Famillje bliwwen, déi zanter der Grënnung dobäi sinn. D'Luxembourgeoise hat sou am Joer 2011 iwwer 300 Aktionären.

De 6. Mee 2011 huet d'Gesellschaft hiren Numm a „Compagnie Financière La Luxembourgeoise“ g'ännert. D'Kapital, dat duerch 10.000 Aktië representéiert ass, gouf duerch d'Ëmwandele vu Reserven op 100 Milliounen Euro eropgesat.

De Verwaltungsrot vun der Compagnie Financière La Luxembourgeoise setzt sech zesummen aus : François Pauly (President), Marie-Anne Steichen-Berens (Vizepresident), Pit Hentgen (administrateur-délégué), Pierre Ahlborn, Carole Muller, Philippe Schaus, Laurent Schummer a Claude Wagner.

## Um Spaweck
La Luxembourgeoise

**La Luxembourgeoise** (mam Markennumm **Lalux** oder **Lalux Assurances**) ass eng lëtzebuergesch Versécherungsgesellschaft.

Si war 1920 déi éischt Lëtzebuerger Versécherungsgesellschaft am Grand-Duché, wou awer schonn auslännesch Kompanien aktiv waren. Si ass op Initiativ vum fréiere Regierungspresident Hubert Loutsch, deen éischte President gouf, an de Ministeren Edmond Reiffers, Guillaume Soisson a Jean-Baptiste Sax zesumme mat enger Rei Deputéierten a Buergermeeschteren aus dem ländleche Raum, zemools aus der Géigend ëm Riedgen, gegrënnt ginn, dorënner och de spéidere Minister Aloyse Hentgen.

Bis 1969 hat d'Luxembourgeoise och Bank-Aktivitéiten, bis dat fir Versécherunge per Gesetz verbuede gouf.

An den 1970er Joren ass d'Versécherungsgesellschaft duerch eng schwiereg Zäit gaangen an huet Verloschter gemaach. Dat huet sech ënner anerem doduerch erkläert, datt d'Regierung, fir géint d'Inflatioun virzegoen, de Versécherungsgesellschafte keng Erhéijung vun hire Primmen erlaabt huet.

D'La Luxembourgeoise besteet zanter 1989 u sech aus zwou verschiddene Gesellschaften: **La Luxembourgeoise Société Anonyme d'Assurances**, déi d'Net-Liewensversécherungsgeschäft mécht, a **La Luxembourgeoise-Vie Société Anonyme d'Assurances**, déi d'Liewensversécherungsgeschäft vun der Luxembourgeoise an der Caisse d'assurance vun der Spuerkeess iwwerholl huet. Am alldeegleche Gebrauch gëtt kaum en Ënnerscheed tëscht deenen zwou Versécherungsgesellschafte gemaach, mä einfach vun der* Luxembourgeoise* geschwat.

Zanter 1989 ass d'Spuerkeess zu 40 Prozent Aktionär an deenen zwou Gesellschaften. Déi aner 60 Prozent ginn nach ëmmer vun der Compagnie financière La Luxembourgeoise gehalen.

Et geet een dovun aus, datt d'Luxembourgeoise d'Nummer 1 um Lëtzebuerger Maart fir Liewensversécherungen ass an d'Nummer 2, hanner dem Foyer, an deenen anere Versécherungen. Global ass d'Luxembourgeoise Nummer 2 hanner dem Foyer a virun AXA.

Am Oktober 2011 huet d'Gesellschaft hire Logo an hir Mark op "Lalux" verkierzt. Zanterhier ass de Sëtz vun der Gesellschaft vum Boulevard Royal an der Stad Lëtzebuerg op Leideleng verluecht ginn.

La Luxembourgeoise Société Anonyme d'Assurances huet 2012 210,5 Milliounen Euro Primmen akasséiert an e Benefice vun 10,8 Milliounen Euro gemaach. 287 Leit hu fir d'Gesellschaft geschafft.

La Luxembourgeoise-Vie Société Anonyme d'Assurances huet 2006 118,4 Milliounen Euro Primmen akasséiert an e Benefice vu 7,3 Milliounen Euro gemaach. 44 Leit hu fir d'Gesellschaft geschafft.

D'Luxembourgeoise schafft haaptsächlech mat Agenten, souwuel Haaptberuffleche wéi och iwwer dausend Nieweberufflechen.

De Pit Hentgen ass zanter 1998 Generaldirekter, als Successeur vum Gabriel Deibener, an zanter 2002 och President, als Successeur vu sengem Papp Robert Hentgen.

## Presidente vun der La Luxembourgeoise (Lalux Assurances)
* Hubert Loutsch (1920-1934)
* Guillaume Soisson (1934-1938)
* Albert Wagner (1938-1965)
* Tony Biever (1965-1986)
* Robert Hentgen (1986-1998)
* Gabriel Deibener (1998-2002)
* Pit Hentgen (Zanter 2002)
AutoTouring

**AutoTouring** ass eng lëtzebuergesch Veräinszäitschrëft, déi vum Lëtzebuerger Automobilclub all 2 Méint u seng Membere verdeelt gëtt. Se hat 2007 eng Oplo vun 130.000.

De fréieren Numm war *autoroute*, deen uganks der 1960er Joren an den haitegen Numm geännert gouf.

Der TNS-ILRES Plurimedia Etude 2017.I no gouf tëscht Februar 2016 a Februar 2017 (mat Ausnam vun der Summervakanz) an der Moyenne all Editioun vum AutoTouring vun 126.600 Leit iwwer 15 Joer gelies (26.3&nbsp;% vun der Wunnbevëlkerung).
## Um Spaweck
Websäit vum AutoTouring
Alain Georges

Den **Alain Georges**, gebuer den 23. Juni 1938, ass e lëtzebuergesche Jurist a Banquier, dee virun allem dofir bekannt ass President vum Direktiounskommittee vun der Banque générale du Luxembourg (BGL) gewiescht ze sinn.

De geléierte Jurist, Docteur en Droit, war vun 1962 bis 1966 Affekot an ass duerno bei d'BGL gewieselt. 1987 ass hie President vum Direktiounskommittee ginn, wou hien zanter 1979 Member war. Enn 2000, e knappsst Joer nodeem de Grupp Fortis d'BGL komplett iwwerholl hat, huet hie seng Plaz bei der BGL opginn.

Den Alain Georges war och President vum Verwaltungsrot vun der BIP Investment Partners, Luxair a Verwaltungsrotmember vun der Cargolux an Arbed. Dat selwecht Joer ass hien och President vun der F.I.L., der spéiderer Luxexpo ginn, deen hie bis Juni 2010 bliwwen ass. Säin Nofollger bei der Luxexpo gouf de Raymond Schadeck.

Den Alain Georges war vun 1990 bis 2001 President vum Centre de recherche public Gabriel-Lippmann a kuerz, vun 2001 bis 2004, President vum Verwaltungsrot vun der Luxair. Hei gouf säin Nofollger de Marc Hoffmann.

Hien ass den National-President vun de FNEL-Scouten a Guiden. Hien ass Verwaltungsrotmember vun der Ceratizit a vum Mudam.
Yuppi

De **Yuppi** ass e fiktive Personnage a Form vun engem anthropomorphe Kaktus, dee vun der lëtzebuergescher Supermarchés-Chaîne Cactus fir Publicitéitszwecker agesat gëtt.

E gouf 1987 vum Belsch Jean-Pierre Legrain op Demande vum Marketingchef vum Cactus geschaf, a gouf bei enger Astérix-Ausstellung, - déi éischt lëtzebuergesch Iwwersetzung vun engem Astérixband ("*[[Le fils d'Astérix|Dem Astérix säi Jong]]*") koum bei Cactus éditions eraus -, fir d'éischt publizéiert.

Zum Asaz kënnt de Yuppi an de Reklamme fir dëse Supermarché, mä et gëtt en och op enger Hellewull derivéiert Produiten, wéi Broschüre fir Kanner, Molbicher, Porte-clefen, Kaarten, Glieser, asw. Et gëtt doriwwer eraus Yuppi-Trickfilmer, Haartgummi- a Plüsch-Yuppien.

En ass den Nofollger vum *Kakty* deen de Roger Leiner 1983 entworf hat.
352 Luxembourg News

**352 Luxembourg News** war eng lëtzebuergesch Zäitschrëft, déi tëscht September 2003 a Januar 2009 eemol d'Woch erauskoum. Se gouf vun der New Media Group sàrl erausginn; Editeur war de Pol Wirtz. *New Media Group* gouf uganks Januar 2009 fir faillite erkläert.

Den Ënnertitel "*Independent weekly information for the international community*" gëtt d'Zilpublikum un: Auslänner, déi zu Lëtzebuerg wunnen, an déi éischter am Engleschen doheem sinn. D'Zeitung war dann och ganz op Englesch geschriwwen. Déi éischt puer Säite goufen en Iwwerbléck iwwer déi wichtegst Theemen, déi an deenen Deeg virdrun zu Lëtzebuerg d'Aktualitéit bestëmmt haten, duerno koum Reportagen, e Manifestatiounskalenner, Kulturkritiken, Lieserbréiwer a Meenungen, Annoncen, asw.

D'Recettë koumen zu 95&nbsp;% aus der Publicitéit an zu 5&nbsp;% aus Abonnementer a dem Verkaf an den Zeitungsbutteker. Staatlech Pressehëllef gouf et keng, well d'Konditiounen dofir net erfëllt waren.

D'Nofollgerzeitung 352LuxMag konnt sech och knapps zwee Joer halen.

## Um Spaweck
* Websäit 
* ''352 succède à Luxembourg News. Le 12 septembre 2003 paraîtra un nouvel hebdomadaire anglophone'', Artikel an der Wochenzeitung d'Lëtzebuerger Land vum 5. September 2003
Queesch

**Queesch** ass eng lëtzebuergesch Zäitschrëft, déi zanter 2003 eng véiermol am Joer erauskënnt. Den Ënnertitel ass "*Das Magazin für und über Selbstbestimmung - Le magazine pour et sur l'autodétermination*". De *Queesch* definéiert sech selwer als "*autonomen Zeitungsprojet*", dee vu Leit a Gruppe gemaach gëtt, déi sech a soziale Beweegungen an an der Konschtzeen engagéieren.

Dobäi kritt een ëmmer eng CD, op där Musek, Video, Fotoen a soss Audiodokumenter gespäichert ginn.

Éischter aussergewéinlech ass, datt d'Publikatioun ënner *Creative Commons Attribution Non Commercial ShareAlike 2.5*-Lizenz publizéiert gëtt. Speziell ass och den Abonnementpräis: 12 Euro fir 4 Nummeren; Leit mat klengem Akommes bezuelen der 9, Leit mat "*ville finanzielle Mëttelen*" 25 Euro.

## Um Spaweck
* Websäit vu Queesch
Adolphe Krieps

Den **Adolphe Krieps**, gebuer den 10. Februar 1882 zu Péiteng, a gestuerwen de 24. September 1950 an der Stad Lëtzebuerg, war e lëtzebuergesche Gewerkschaftler a Politiker.

Hien huet sech an der sozialistescher Partei engagéiert a war ee vun den Haaptacteure vum Streik vum 29. Mee 1917.

Hie gouf bei de Chamberwale vum 26. Oktober 1919 als Deputéierten an d'Chamber gewielt an huet säi Mandat bis zu de Chamberwale vum 21. Oktober 1945 behal.

1941 koum hien an d'KZ Hinzert a vun do an d'KZ Dachau.

Hie war de Papp vum Robert Krieps.

Fir un hien z'erënneren, gouf zu Déifferdeng eng Strooss no him genannt.

## Auszeechnungen
* 
* 
* 

## Um Spaweck
Nicolas Eickmann

Den **Nicolas Eickmann**, gebuer de 5. Abrëll 1929 an der Stad Lëtzebuerg, a gestuerwen den 10. Mee 2019 zu Nidderkuer, war e lëtzebuergesche Politiker (LSAP).

Hie war vun 1979 bis 1993 Buergermeeschter vun Déifferdeng, a vun 1984 bis 1989 Deputéierten an der Chamber.

## Literatur

* Bodry, Alex & Ben Fayot, 2016. *120 Jor sozialistesch Deputéiert an der Lëtzebuerger Chamber (1896 - 2016) : dictionnaire biographique des députés socialistes à la Chambre des députés.* La mémoire socialiste, Luxembourg, 329 S. [Nicolas Eickmann, S. 68].
* Schneider, Robert, 2019. *Als Autodidakt zum “Député-maire". Ein Leben für die Politik. Nicolas Eickmann ist tot.* Tageblatt 13.05.2019, Nr. 110, S. 5. https://www.differdange.lu/files/1915/5782/7352/13_05_2019_T._Nicolas_Eikmann.pdf
Roger Quaino

De **Roger Quaino**, gebuer den 18. Mäerz 1927 zu Uewerkuer, a gestuerwen de 14. Oktober 2018 zu Nidderkuer, war e fréiere lëtzebuergesche Varieté-Kënschtler, dee sech an den 1950er an 1960er Jore mat sengen Equilibriste-Konschtstécker international een Numm gemaach hat.

Vun 1949-1952 huet hien op der Hadir geschafft. Tëscht 1952 an 1967 huet hie säin Hobby zu sengem Beruff gemaach. Hien ass uechtert d'Welt op Tournée gaangen an ass zesumme mat bekannten Artiste vun deemools opgetrueden. Vun 1967 bis 1981 war hie Schwammmeeschter zu Uewerkuer. Hien ass awer nach, bis 1978, all Mount am Kaderprogramm vun der Zéiung vun den Nummere vun der Nationallotterie opgetrueden.

Seng Nummeren hunn z.&nbsp;B. dora bestanen, um Eck vun engem Wierfel, deen op engem Reef stoung, sech op just ee Fanger gestäipt am Gläichgewiicht ze halen, oder den Héichstand mat engem Aarm ze maachen op engem Reesbengel, deen op engem Foussball stoung, dee sengersäits op enger Bull louch.

## Literatur
* *Tageblatt* vum 1. an 2. Juni 2007
* *[https://www.differdange.lu/index.php/download_file/view/3371/289/ Equilibrist Roger Quaino aus Niederkorn]* am Déifferdang Magazin, Oktober 2004, S. 12-13
Hauts-fourneaux et aciéries de Differdange, St-Ingbert, Rumelange

D**'Hadir**, Akronym fir **Hauts-fourneaux et aciéries de Differdange, St-Ingbert, Rumelange**, war eng lëtzebuergesch Stolgesellschaft mat lëtzebuergeschem, franséischem a belschem Kapital.

Si gouf de 5. Februar 1920 gegrënnt an huet déi Lëtzebuerger Aktivitéite vun der *[[Deutsch-luxemburgische Bergwerks- und Hütten-AG]]* iwwerholl. Si gouf hirersäits 1967 vun der Arbed iwwerholl.

An der Déifferdenger Schmelz ginn d'Grey-Träger gewalzt.

## Quellen
* www.industrie.lu/HADIR

## Kuckt och
* Siderurgie zu Lëtzebuerg
* Déifferdenger Schmelz
* Hadir-Tower
Société anonyme des hauts-fourneaux de Differdange

D**'Société anonyme des hauts-fourneaux de Differdange** gouf den 12. Mäerz 1896 vun enger Grupp Persoune ronderëm de Paul Wurth, Alexandre de Gerlache, Charles Bettendorf, Alexis Brasseur an de Bridder Michel a Pierre Funck, duerch en Akt vum Déifferdenger Nottär Edouard Noppeney zu Lëtzebuerg, gegrënnt.

Am Juli 1898 gouf op Initiativ vum Paul Wurth dem Henri Grey säi Patent kaaft fir d'Walze vu speziellen Duebel-T-Trägeren déi spéider als Grey-Träger bekannt goufen an d'Produktioun huet 1901 ugefaangen.

Si huet 1899 mat de Kuelegrouwen Dannenbaum vu Laer fusionéiert, fir den Energiezougank ze sécheren an z'integréieren. Dobäi gouf den Numm a *Société anonyme des hauts fourneaux, forges et charbonnages de Differdange-Dannenbaum.* ëmbenannt. Mä schonn 1901 ass d'Entreprise an eng finanziell Noutlag gerutscht an huet Faillite gemaach. D'Berliner Bank huet dat Ganzt opkaf. Dobäi gouf och den Numm geännert: Bis 1920 huet d'Déifferdenger Schmelz *[[Deutsch-luxemburgische Bergwerks- und Hütten-AG]]* geheescht.

## Kuckt och
* Siderurgie zu Lëtzebuerg
Deutsch-Luxemburgische Bergwerks- und Hütten-AG

D**'Deutsch-Luxemburgische Bergwerks- und Hütten-AG** (**Deutsch-Lux** ofgekierzt), war eng däitsch-lëtzebuergesch Stolgesellschaft. Si ass 1901 entstanen, wéi d'Berliner Bank Mat-Aktionär vun der *[[Société anonyme des hauts-fourneaux de Differdange]]* gouf. Déi Entreprise huet virun allem d'Schmelz vun Déifferdeng bedriwwen.

Wéi den Éischte Weltkrich ausgebrach ass, huet se hir Produktioun missen astellen, mä si ass 1916 domat virugefuer, an huet virun allem fir d'däitsch Krichsindustrie produzéiert. Doduerch gouf d'Déifferdenger Schmelz en Zil fir franséisch Loftugrëffer; e puer Haiser zu Déifferdeng (mä net d'Schmelz) goufen doduerch beschiedegt oder zerstéiert.

Um Enn vum Krich hunn d'Fransousen d'Schmelz konfiszéiert. De 24. Februar 1920 gouf de lëtzebuergesche Besëtz vun der Deutsch-Lux vun der Hadir, enger nei gegrënnter Gesellschaft mat franséischem a belschem Kapital, iwwerholl.

## Kuckt och
* Siderurgie zu Lëtzebuerg
Émile Mark

Den Dr. **Émile Mark**, gebuer den 18. Juli 1874, a gestuerwen den 19. Mee 1935 zu Déifferdeng, war e lëtzebuergesche Politiker (LSAP) a Veterinär.

Hie war Véidokter vu Beruff. Vun 1908 bis 1919 a vun 1925 bis 1935 war hie fir de Kanton Esch-Uelzecht, a vun 1922 bis 1925 fir de Bezierk Zentrum, Deputéierten an der Chamber a vun 1912 bis 1935 war e Buergermeeschter vun Déifferdeng.

Zu sengen Éiere gouf 1936 d*'Avenue [[Max Meier]]* zu Déifferdeng an *Avenue Émile Mark* ëmgenannt.

Den 9. August 1936 gouf am Park Gerlache e Monument zu Éiere vum Emile Mark ageweit. D'Monument gouf vum Claus Cito entworf. 2010 gouf d'Monument no engem neien Amenagement vum Park Gerlache op déi haiteg Plaz Eck Rue Adolphe-Krieps a Rue Michel-Rodange geréckelt.

## Gielercher
* 
* 
* 

## Literatur
*Bodry, A. & B. Fayot, 2016. *120 Jor sozialistesch Deputéiert an der Lëtzebuerger Chamber (1896 - 2016) : dictionnaire biographique des députés socialistes à la Chambre des députés.* La mémoire socialiste, Luxembourg, 329 p.
*Maas, J., 2010. *[https://persist.lu/ark:70795/fbm5xwffrp/pages/41/articles/DIVL231 Emile Mark, figure de proue du Bloc des Gauches. Le contexte général des luttes idéologiques au tournant du 19e et 20e siècles.]* In: *Galerie, Revue culturelle et pédagogique* 28 (2010), Nr. 2, S.199-207 [Digitised by the National Library of Luxembourg],

## Um Spaweck